Hlynur Bæringsson fyrirliði Stjörnunnar með bikarinn í leikslok á Ásvöllum í kvöld og félagar hans fagna deildarmeistaratitlinum . mbl.is / Eggert Stjarnan varð í kvöld deildarmeistari karla í körfubolta í fyrsta sinn í sögunni en liðið tryggði sér titilinn með því að leggja Hauka að velli á Ásvöllum í lokaumferðinni , 107 : 76 . Stjörnumenn urðu bikarmeistarar í síðasta mánuði og eru því handhafar tveggja titla , og stefna nú á þann stærsta í úrslitakeppninni sem hefst eftir viku . Þar hefja þeir keppni á að mæta Grindavík í átta liða úrslitunum en Grindvíkingar höfnuðu í áttunda sæti deildarinnar .